เรื่องร้องเรียน (คลอง,ถนน) วันที่ 2022-08-02 04:35:31 — แขวงคลองเตยเหนือ เขตวัฒนา กรุงเทพมหานคร
ติดตามเรื่องที่แจ้งแล้ว
แจ้งเรื่องทางเดินริมคลองแสนแสบ ช่วงซอยสวัสดี(สุขุมวิท31) แขวงคลองตันเหนือ เขตวัฒนา กรุงเทพมหานคร ชำรุดเสียหายมานานเป็นเวลามากกว่า 9 ปี ประชาชนไม่สามารถสัญจรผ่านไปมาระหว่างท่าเรือมศว.ประสานมิตร ซอยอโศกมนตรี และซอยเพชรบุรี 38/1 ได้ (รายละเอียดปรากฏตามแผนที่และภาพถ่ายที่ส่งมาด้วยนี้) สร้างความเดือนร้อนแก่ประชาชนผู้อยู่อาศัยและสัญจรบริเวณดังกล่าวจำนวนมาก 
ตลอดระยะเวลาที่ผ่านมาประชาชนได้พยายามติดตามการซ่อมแซมทางเดินริมคลองโดยตลอด 
จนมีการมาตอกเสาเข็มไม้ตรงบริเวณดังกล่าวเพื่อเตรียมดำเนินการ  แต่ก็ไม่มีการดำเนินการซ่อมแซมจนเสาเข็มไม้ผุพัง ปัจจุบันพบว่ามีการถอนเสาเข็มไม้ออกแล้ว และยังไม่มีความคืบหน้าในการซ่อมทางเดินริมคลองแสนแสบต่อแต่อย่างใด ทั้งนี้ ได้สอบถามไปยังสำนักการระบายน้ำ กรุงเทพมหานคร และได้รับคำตอบว่ามีคดีความกับผู้รับเหมาก่อสร้าง
จึงเรียนมาเพื่อขอความอนุเคราะห์เร่งรัดให้สำนักการระบายน้ำ กรุงเทพมหานคร ซึ่งเป็นผู้รับผิดชอบเรื่องนี้ให้รีบดำเนินการซ่อมทางเดินริมคลองแสนแสบที่ชำรุดให้แล้วเสร็จโดยเร็ว เพื่อบรรเทาความเดือดร้อนแก่ประชาชนผู้อยู่อาศัยและผู้ที่ต้องสัญจรไปมาในบริเวณดังกล่าวให้ได้รับความปลอดภัยและความสะดวกในการเดินทาง